смешни случки за Мъдрост
Веднъж в една провинция, където имало манастир се изсипало огромно количество сняг. Сутринта послушниците, газейки в сняг до кръста едва стигнали до залата за медитации. Учителят ги запитал:
- Кажете ми, какво според вас, трябва да направим в тази ситуация?
Един от учениците казал:
- Трябва да се молим времето да се затопли.
Друг казал:
- Трябва да си седим в килиите, а снегът нека върви по своя път.
Трети казал:
- Позналият истината не се интересува от това има ли сняг, няма ли сняг.
Тогава учителят казал:
- А сега чуйте аз какво ще ви кажа...
Учениците се приготвили да чуят най-великата мъдрост.
Учителят ги огледал един по един, въздъхнал и казал:
- Грабвайте лопатите и веднага излизайте да чистите!